இந்த படம் ரிலீஸான அன்னிக்கு ஒருத்தர் விமர்சனம் பாத்தேன். நான் "C" க்ளாஸ் ரசிகனா இந்த படத்த பாக்கனும்னு முடிவு பண்ணி உக்காந்தேன். படம் எனக்கு மிகவும் பிடித்திருந்ததுன்னு. அதாவது நேரடியா அவருக்கு புடிச்சிருக்குன்னு சொன்னா யாராவது காலாய்சிருவாங்களாம். ஏன்பா.. "C" க்ளாஸ் ரசிகன்னா யாரு? எத எடுத்தாலும் பாக்குறவனா? A க்ளாஸ் ரசிகர்கள் (என்று தங்களை அழைத்துக் கொள்பவர்கள்) காமெடிக்கு வாயத்தொரக்காம சிரிச்சான்னா அதே காமெடிக்கு சத்தம்போட்டு சிரிக்கிறவன் சி க்ளாஸ் ரசிகன். நல்ல சீன் ஒண்ணு வந்தா கை தட்டி ரசிக்கிறவன் A க்ளாஸ் ரசிகன்னா அதுக்கே விசிலடிக்கிறவன் C க்ளாஸ் ரசிகன். இவ்வளவுதான் ரெண்டுக்கும் உள்ள வித்யாசமே தவற கண்டமேனிக்கு எவன் என்ன எடுத்தாலும் C செண்டர்ல பாப்பாய்ங்கன்னு அர்த்தம் கெடையாது.